Caz șocant în Zalău. Marți după-amiază, un copil de aproape doi ani a căzut de la etajul IV al unui bloc de locuințe situat pe strada Bogdan Petriceicu Hașdeu. Incidentul a fost anunțat prin serviciul unic de urgență 112. Aflat în stare gravă, copilul a fost transportat de urgență la spital. Surse judiciare ne-au declarat telefonic că ancheta este în desfășurare, pentru stabilirea împrejurărilor în care a avut loc incidentul. Conform acelorași surse, în urma căzăturii, copilul s-a ales cu un picior rupt și cu alte leziuni. În momentul incidentului, în locuință se aflau mama și bunica minorului.
Fotografie cu caracter ilustrativ